Централна избирателна комисия

РЕШЕНИЕ
№ 1911-МИ/НР
София, 04.09.2015

ОТНОСНО: условия, ред и срокове за конкурс за определяне на изпълнител, на когото да бъде възложена компютърната обработка на данните в ОИК и ЦИК от гласуването и издаването на Бюлетини на ЦИК с технически носители за резултатите от изборите за общински съветници и за кметове и на националния референдум на 25 октомври 2015 г.

На основание чл. 57, ал. 1, т. 33 и 34 във връзка с § 3 от ДР на Изборния кодекс и чл. 21 - 23 от Закона за пряко участие на гражданите в държавната власт и местното самоуправление Централната избирателна комисия

**Р Е Ш И :**

1. Приема условия, ред и срокове за конкурс за определяне на изпълнител, на когото да бъде възложена компютърната обработка на данните в ОИК и в ЦИК от гласуването и издаването на Бюлетини на ЦИК с технически носители за резултатите от изборите за общински съветници и за кметове и от националния референдум на 25 октомври 2015 г.

2. Обявява конкурс за определяне на изпълнител, на когото да бъде възложена компютърната обработка на данните в ОИК и в ЦИК от гласуването и издаването на Бюлетини на ЦИК с технически носители за резултатите от изборите за общински съветници и за кметове и от националния референдум на 25 октомври 2015 г.

3. Заданието и приложенията към него за участие в конкурса се получават от кандидатите от 8 септември 2015 г. до 10 септември 2015 г. включително, от 10,00 до 17,00 ч. от канцеларията на ЦИК, пл. „Княз Александър І" № 1, етаж междинен, стая 23.

Офертите за участие в конкурса се подават всеки работен ден от 11 септември 2015 г. до 15 септември 2015 г. включително от 10,00 до 16,00 ч. в канцеларията на ЦИК, пл. „Княз Александър I" № 1, етаж междинен, стая 70. Телефон за контакт на ЦИК: 02/939-37-19.

Отварянето на офертите ще се осъществи на 15 септември 2015 г. от 16,05 ч. в ЦИК, пл. „Княз Александър І" № 1, етаж междинен.

Отварянето на офертите е публично и на него могат да присъстват участниците в конкурса или техни упълномощени представители, представители на средствата за масово осведомяване и на юридически лица с нестопанска цел.

ПРЕДСЕДАТЕЛ:

Ивилина Алексиева

СЕКРЕТАР:

Севинч Солакова

\* Публикувано на 05.09.2015 в 06:44 часа

[« Всички решения](http://www.cik.bg/reshenie)